POKYNY

**regionálneho kola stredných a základných škôl**

**v orientačnom behu pre školský rok 2015-2016**

**Košice I,II,III,IV a Košice - okolie**

Organizátor: ZŠ Bernolákova 16, Košice

Technické

zabezpečenie: klub orientačného behu ATU Košice

Dátum: 15. Apríl 2016

**Centrum pretekov:** telocvičňa ZŠ Bernolákova 16, Košice

**Miesto pretekov:** Košice-Terasa, Luník VI-okolie Spoločenského pavilónu

**Štart:** od10:00 – intervalovým systémom

 Štart sa nachádza v blízkej vzdialenosti od telocvične.

**Mapa:** Pavilón, mierka 1:4 000 (1mm na mape=4m v skutočnosti)

**Terén:** sídlisková zástavba s parkovými plochami

**Cieľ:** Cieľ sa nachádza na školskom ihrisku, na opačnej strane školskej budovy ako

 telocvičňa.

**Zakázaný priestor:** Do priestoru pretekov je zakázané vstupovať pred pretekmi i po dobehnutí do cieľa. Zdržujte sa iba v priestore centra pretekov a po vyznačenej ceste na štart. Toto upozornenie platí aj pre pedagogický doprovod. V priestore pretekov sa nachádzajú traťoví rozhodcovia, ktorí previnilcov zo súťaže diskvalifikujú, resp. budú diskvalifikované všetky družstvá príslušnej školy. Nepoškoďte netolerantným chovaním svoje školské družstvo. Rozcvičovací priestor je v areáli ZŠ a v okolí štartu.

**Výber z pravidiel OB:** pretekár je povinný:

 - absolvovať trať s dodržaním poradia kontrolných stanovíšť

 - v cieli pretekov vyčítať SI čip a odovzdať mapu

 - dodržiavať zákaz spolupráce na trati s inými súťažiacimi

 **Razenie kontrol:** elektronický systém Sportident (SI), zabezpečuje organizátor.

Za nevrátenie SI čipu bude od pretekára organizátor vymáhať náhradu 30.- EUR.

**Vyhlásenie** predpokladaný čas vyhlásenia12.00

## výsledkov:

**Ceny:** Prví traja v každej kategórii obdržia diplom a medailu.

**Hodnotenie:** Školské športové súťaže v orientačnom behu sú súťažami školských družstiev, ktoré sa vyhodnocujú z pretekov jednotlivcov. Do vyššej súťaže postupujú dve najlepšie 4-členné družstvá škôl + 3 najlepší jednotlivci v príslušnej kategórii, ktorí nie sú členmi postupujúcich školských družstiev. O poradí družstiev rozhoduje súčet 3 najlepších časov jednotlivcov z jedného školského družstva.

 O poradí v kategórii rozhoduje dosiahnutý čas. Nikto z pretekajúcich nie je diskvalifikovaný, za každú chýbajúcu kontrolu sa pripočítava k dosiahnutému času 5 minút.Príklad 1: Pretekár má oraziť 5 KS. Po vyčítaní SI čipu v cieli sa zistí, že má 4 správne razenia, jedno chýbajúce a jedno razenie navyše. K dosiahnutému času mu bude pripočítaných 1x 5 trestných minút.Príklad 2: Pretekár má oraziť 5 KS. Po dobehu do cieľa sa zistí, že má 5 správnych a 5 nesprávnych razení. K dosiahnutému času mu bolo prirátaných 0 trestných minút. Razenie je v poriadku. Za vymenenie poradia 2 KS sa pripočítava 5 trestných minút.

**Razenie:** Bude použité elektronické meranie SportIdent.

Ako pretekársky preukaz slúži elektronický čip.

Pri prezentácii dostane každý vedúci za príslušné školské družstvo (resp. zúčastnenú školu) zoznam svojich pretekárov s číslami pridelených čipov.

**Je veľmi dôležité, aby pretekár bežal s prideleným čipom!**

Bezprostredne po dobehnutí si dá pretekár vyhodnotiť čip, ktorý mu bude následne odobratý. Po vyhodnotení čipu dostane pretekár výpis so svojim predbežným umiestnením a výsledným časom.

Za stratu čipu budeme požadovať úhradu vo výške 30,- €.

**Ako sa používa SI čip (pred pretekmi bude názorná ukážka):**

1. Po pridelení čipu odporúčame pevne ho nastoknúť na prst, pritiahnuť gumičku aby ste sa

 vyhli jeho strate.

2. V štartovom koridore si čip vložením do otvoru jednotky CLEAR „vynuluj“ (POZOR! trvá to 2-3 sekundy, buď trpezlivý). Jednotka pípne a zasvieti. Následne podobným spôsobom čip „skontroluj“ v jednotke CHECK (trvá to necelú sekundu). Teraz je čip pripravený na použitie ako Tvoj pretekársky preukaz.

3. Na každom tvojom kontrolnom stanovišti vlož čip do otvoru jednotky. Ak jednotka pípne a blikne (trvá to asi pol sekundy) pokračuj na ďalšie kontrolné stanovište.

4. V prípade, že si označil nesprávnu kontrolu, nič sa nedeje, pohľadaj tú svoju správnu a vykonaj označenie. **Musíš postupovať v správnom poradí kontrol.**

5. Preteky ukončíš vložením čipu do jednotky FINISH na cieľovej čiare (vtedy sa ti zastaví čas).

6. Vyznačeným koridorom pokračuj k jednotke SI READING – vlož čip do vyhodnocovacej jednotky a trpezlivo čakaj na pípnutie (POZOR! Tento úkon trvá 3-4 sekundy, buď trpezlivý a nevyťahuj čip z otvoru skôr, ako jednotka nepípne či nezasvieti!).

7. Pokračuj na vyhradené miesto, kde dostaneš výpis s tvojím predbežným umiestnením a výsledným časom.

K**rajské kolo (majstrovstvá)**

Uskutoční sa 11. mája v Košiciach. Preteky budú súčasťou svetového dňa orientačného behu.

Pretekov sa zúčastňujú postupujúci z jednotlivých okresných súťaží - za jedno školské družstvo môžu nastúpiť maximálne 4 jednotlivci.

Počet súťažiacich na krajskom kole nie je obmedzený. Z jedného okresu môže postúpiť v jednej kategórii maximálne 11 pretekárov (2x 4 členovia družstiev + 3 jednotlivci). V hlavnej súťaži súťažia postupujúci pretekári a členovia postupujúcich družstiev, mimo súťaž ostatní (nepostúpivší z okresných majstrovstiev).

Z krajských majstrovstiev postupujú do celoslovenského finále: najlepšie školské družstvo (so 4 športovcami) + 3 najlepší jednotlivci v príslušnej kategórii, ktorí nie sú členmi postupujúcich školských družstiev.

V prípade, že niekto z postupujúcich odmietne právo postupu, postupuje zaňho ďalší pretekár v poradí! Menovité zloženie členov v družstve ktoré postúpilo nemusí byť zhodné s menami, ktorých časy sa do výsledku družstva započítali v krajskom kole. O zložení družstva rozhoduje škola. Dôležitá je najmä školská príslušnosť.

Poznámka: Pretekári sa zúčastňujú pretekov na vlastné riziko a na vlastnú zodpovednosť.

**Dĺžky tratí**

Žiaci 1,5km 13 kontrol

Žiačky 1,3km 11 kontrol

Študenti 2,2km 15 kontrol

Študentky 2,0km 17 kontrol

**Pekné športové zážitky Vám prajú organizátori.**